钦定古今图书集成/明伦汇编/官常典/第591卷 > 宋
## 钦定古今图书集成/明伦汇编/官常典/第591卷 > 宋

宋置都水使者，统河堤谒者之属，后省“河堤。”

按《宋书百官志》：“都水使者一人，掌舟航及运部。秦汉
有都水长、丞，主陂池灌溉，保守河渠，属太常。汉东京
省都水，置河堤谒者，魏因之。汉世水衡都尉主上林
苑，魏世主天下水军舟船器械。晋武帝省水衡，置都
水使者，而河堤为都水官属，有参军二人，谒者一人，
令史减置无常员。”晋西朝有参军而无谒者，谒者则
江左置也。怀帝永嘉六年，胡入洛阳，都水使者爰濬
先出督运得免。然则武帝置职，便掌运矣。江左省河
堤。

### 文帝元嘉三十年四月孝武帝即位十二月甲戌省都水台罢都水使者官置水衡令官

按：《宋书孝武帝本纪》云云。

### 孝武帝孝建元年十一月癸卯复立都水台置都水使者官

按：《宋书孝武帝本纪》云云。